Ehdotus: neuvoston päätös Euroopan kulttuuripääkaupunki -tapahtumasta vuonna 2013 /* KOM/2009/0176 lopull. */





[pic] | EUROOPAN YHTEISÖJEN KOMISSIO | Bryssel 20.4.2009 KOM(2009) 176 lopullinen Ehdotus: NEUVOSTON PÄÄTÖS Euroopan kulttuuripääkaupunki -tapahtumasta vuonna 2013 PERUSTELUT Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 24. lokakuuta 2006 tehdyssä Euroopan parlamentin ja neuvoston päätöksessä N:o 1622/2006/EY[1] vahvistetaan menettely, jolla Euroopan kulttuuripääkaupungit nimetään. Päätöksen 2 artiklan mukaisesti nimetään vuodesta 2009 lähtien kulttuuripääkaupungiksi kaksi kaupunkia kahdesta eri jäsenvaltiosta noudattaen päätöksen liitteessä olevaa kronologista järjestystä. Ranskalla ja Slovakialla on oikeus järjestää tapahtuma vuonna 2013. Vuodesta 2013 alkaen Euroopan kulttuuripääkaupunkien nimeäminen tapahtuu seuraavan menettelyn mukaisesti. Kyseiset jäsenvaltiot julkaisevat hakemuspyynnön viimeistään kuusi vuotta ennen tapahtuman suunniteltua alkua. Viimeistään viisi vuotta ennen tapahtumaa kolmestatoista kulttuurialan riippumattomasta asiantuntijasta koostuva valintalautakunta kutsutaan kokoon esivalintakokousta varten. Valintalautakunta arvioi hakemukset päätöksen N:o 1622/2006/EY 4 artiklassa vahvistettujen perusteiden mukaisesti ja sopii hakemuksen täydentämisen jälkeen lisätarkasteluun pääsevien ehdokaskaupunkien esivalintaluettelosta. Kumpikin kyseisistä jäsenvaltioista kutsuu lopullista valintaa varten kokoon valintalautakunnan yhdeksän kuukauden kuluttua esivalintakokouksesta. Valintalautakunta arvioi esivalinnan läpäisseet kaupungit kattavasti tätä toimintaa varten vahvistettujen perusteiden pohjalta ja suosittelee tämän jälkeen yhtä kaupunkia valittavaksi kummastakin kyseeseen tulevasta jäsenvaltiosta. Näiden suositusten pohjalta kumpikin jäsenvaltio nimeää yhden kaupungin Euroopan kulttuuripääkaupungiksi ja ilmoittaa sen Euroopan parlamentille, neuvostolle, komissiolle ja alueiden komitealle viimeistään neljä vuotta ennen tapahtuman suunniteltua alkua. Euroopan parlamentti voi antaa komissiolle lausunnon kolmen kuukauden kuluessa siitä, kun nimeämisestä on ilmoitettu. Neuvosto nimeää komission suosituksesta asianomaiset kaupungit virallisesti Euroopan kulttuuripääkaupungeiksi siksi vuodeksi, joksi niitä on esitetty. Kun edellä kuvatut kaksi valintavaihetta oli saatu päätökseen, valintalautakunta suositteli syyskuussa ja lokakuussa 2008 antamissaan kertomuksissa, että Marseille (Ranska) ja Košice (Slovakia) järjestävät tapahtuman vuonna 2013. Kumpikin jäsenvaltio ilmoitti näistä nimeämisistä Euroopan parlamentille, neuvostolle, komissiolle ja alueiden komitealle vuoden 2008 loppuun mennessä. Euroopan parlamentti toimitti myönteisen lausuntonsa komissaari Figel'ille maaliskuun alussa 2009. Edellisen perusteella komissio toimittaa päätöksen N:o 1622/2006/EY 9 artiklan 3 kohdan mukaisesti neuvostolle oheisen suosituksen, jonka mukaan Marseille ja Košice nimetään Euroopan kulttuuripääkaupungeiksi vuodeksi 2013. Ehdotus: NEUVOSTON PÄÄTÖS Euroopan kulttuuripääkaupunki -tapahtumasta vuonna 2013 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 tehdyn Euroopan parlamentin ja neuvoston päätöksen N:o 1622/2006/EY,[2] ottaa huomioon valintalautakunnan syyskuussa ja lokakuussa 2008 antamat kertomukset, jotka koskevat Euroopan kulttuuripääkaupungin valintamenettelyä Ranskassa ja Slovakiassa, sekä Euroopan parlamentin antaman lausunnon, katsoo, että päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan, ottaa huomioon komission 2009 antaman suosituksen, ON PÄÄTTÄNYT SEURAAVAA: 1 artikla Nimetään Marseille (Ranska) ja Košice (Slovakia) Euroopan kulttuuripääkaupungeiksi vuodeksi 2013. Tehty Brysselissä Neuvoston puolesta Puheenjohtaja [1] EUVL L 304, 3.11.2006, s. 1. [2] EUVL L 304, 3.11.2006, s. 1.